Reino de Cherusalem

O Reino de Cherusalem estió un reino de relichión oficial cristiana catolica que creyoron os cruzaus en Tierra Santa con a primera cruzada y que duró dende l'anyo 1099 dica a caita de Sant Chuan d'Acre en l'anyo 1291.

O suyo primer gubernant estió Godofré de Bullon, que no prenió o títol de rei, cosa que si que facioron os suyos succesors.

Bi heba diferents sinyorías y atras entidaz feudals vasallas d'o Reino de Cherusalem, as cuatre principals yeran o Prencipau de Galilea, o Condau de Chaffa y Ascalón, a sinyoría d'Ultrachordania y a Sinyoría de Sidón.

Categoría:Estaus y feudos d'as cruzadas